CELEX: 62021TN0322
Language: et
Date: 2021-06-09 00:00:00
Title: Kohtuasi T-322/21: 9. juunil 2021 esitatud hagi – TB versus ENISA

16.8.2021   
            
            
               ET
            
            
               Euroopa Liidu Teataja
            
            
               C 329/31
            
         
      9. juunil 2021 esitatud hagi – TB versus ENISA
      (Kohtuasi T-322/21)
      (2021/C 329/41)
      Kohtumenetluse keel: inglise
      
         Pooled
      
      
         Hageja: TB (esindajad: advokaadid L. Levi ja N. Flandin)
      
         Kostja: Euroopa Liidu Küberturvalisuse Amet (ENISA)
      
         Nõuded
      
      Hageja palub Üldkohtul:
      
                  —
               
               
                  tühistada ENISA tegevdirektori kaudne otsus jätta sisemise liikuvuse jaoks ära märkimata poliitikaosakonna juhataja ametikoht ning finants- ja hankeosakonna juhataja ametikoht (edaspidi „kaudne otsus“);
                  
                              —
                           
                           
                              Kaudne otsus nähtub:
                              
                                          —
                                       
                                       
                                          haldusteatajast 2020-11, milles on esitatud sisemise liikuvuse 1. septembri 2020. aasta dialoogide järeldused ning mis on avaldatud 3. septembril 2020 (edaspidi „järeldused“) ning mille kohaselt kolme osakonna juhataja ametikohad, mis on vastavalt nimelt turvalise taristu ja teenistuste talituse osakond (COD1), andmeturbe ja standardiseerimise osakond (COD2) ja operatiivjulgeoleku osakond (COD3), on ära märgitud sisemise liikuvuse jaoks;
                                       
                                    
                                          —
                                       
                                       
                                          ENISA veebisaidil avaldatud 5. augusti 2020. aasta otsused, mis puudutavad avaliku konkursi kaudu kahe vaba ametikoha täitmist, milleks on kaks osakonnajuhataja ametikohta tegevdirektori büroo ja ettevõtjate tugiteenuste jaoks.
                                       
                                    
                        
            
                  —
               
               
                  vajalikus ulatuses tühistada järeldused ja 5. augusti 2020. aasta otsused;
               
            
                  —
               
               
                  vajalikus ulatuses tühistada kostja 3. märtsi 2021. aasta otsus, millega jäeti rahuldamata kostja kaebus kaudse otsuse, järelduste ja 5. augusti 2020. aasta otsuste peale.
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et puudub selgus ja läbipaistvus, rikutud on õiguskindluse põhimõtet, tehtud on ilmne hindamisviga ning rikutud haldusnõukogu otsuse 2020/5 põhimõtet 6.
               
            
                  2.
               
               
                  Teine väide, et puudub põhjendus.
               
            
                  3.
               
               
                  Kolmas väide, et rikutud on haldusteatise lisa 1.
               
            
                  4.
               
               
                  Neljas väide, et rikutud on haldusnõukogu otsuse 2020/5 põhimõtteid 7 ja 8, rikutud on hea halduse põhimõtet, Euroopa Liidu põhiõiguste harta artiklit 41 ning hoolitsemiskohustust.